Ολονύχτια μάχη έδωσαν οι πυροσβεστικές δυνάμεις για να σβήσουν τη φωτιά που εκδηλώθηκε χθες το βράδυ σε αντιπροσωπεία γεωργικών μηχανημάτων στη Σίνδο, δυτικά της Θεσσαλονίκης.

Σύμφωνα με την Πυροσβεστική, η πυρκαγιά τέθηκε υπό έλεγχο, ενώ στο σημείο παραμένουν δυνάμεις της. Ευτυχώς δεν προέκυψε κάποιος τραυματισμός ούτε χρειάστηκε να γίνει απεγκλωβισμός. Η φωτιά προκάλεσε σημαντικές ζημιές στις εγκαταστάσεις της επιχείρησης, ενώ τα αίτια της ερευνώνται.

Η μονάδα βρίσκεται στην Εθνική Οδό Θεσσαλονίκης - Αθηνών, μετά τη Γέφυρα του Γαλλικού.